ওষুধের মূল্যবৃদ্ধি নিয়ে মিছিলের ডাক মমতার

ওয়েব ডেস্ক: ১ এপ্রিল (1 April) থেকে আবারও মূল্যবৃদ্ধি হয়েছে জীবনদায়ী ওষুধের। একধাক্কায় দাম বেশ খানিকটা দাম বেড়েছে ৭৪৮ টি ওষুধের। আর যার জেরে ইতিমধ্যেই সমস্যার সম্মুখীন হচ্ছেন সাধারণ মানুষ। সকলের কপালেই দেখা দিচ্ছে চিন্তার ভাঁজ। আর ওষুধের মূল্যবৃদ্ধি নিয়ে এবার সরব হলেন মুখ্যমন্ত্রী মমতা বন্দ্যোপাধ্যায় (Mamata Banerjee)।

আজ নবান্নে (Nabanna) সাংবাদিক বৈঠকের ডাক দেওয়া হয়, আর সেখান থেকেই কেন্দ্রের প্রতি ক্ষোভ উগড়ে দেন মুখ্যমন্ত্রী। এমনকি ওষুধের মূল্যবৃদ্ধি নিয়ে মিছিলের ডাকও দেন তিনি।

আজ সাংবাদিক বৈঠক থেকে মুখ্যমন্ত্রী কেন্দ্রীয় সরকারকে নিশানা করে বলেন, ‘ক্যানসার ওষুধের দাম কি কেউ বাড়ায় বলুন? সব কিছুর দামই যদি বেড়ে যায় সরকার তো পড়ে যায়। আমি এইদিকে কেন্দ্রকে নজর দেওয়ার অনুরোধ জানাবো।’ পাশাপাশি, তিনি আরও বলেন, ‘ কেন্দ্র এখন হেলথ ইন্সুরেন্সেও জিএসটি চালু করেছে। আমি বারংবার মোদিজিকে চিঠি লিখেছিলাম যে হেলথ ইন্সুরেন্সে জিএসটি নেওয়া ঠিক নয়। আর সেই কথা লিখতে না লিখতেই পয়লা এপ্রিল থেকে ওষুধের দাম বাড়ানো হল। ৭৪৮ টি ড্রাগ এর দাম বাড়ানো হয়েছে। আমি তো শকড’।

আরও পড়ুন: দেশে দাঙ্গা ও বিভাজন করতে চাইছে বিজেপি: মমতা

কেন্দ্রের এই পরিমাণ ওষুধের মূল্যবৃদ্ধি নিয়ে এবার মুখ্যমন্ত্রী মমতা বন্দ্যোপাধ্যায় ব্লকে ব্লকে প্রতিবাদের ডাক দিলেন। ৪ এবং ৫ এপ্রিল প্রতিটি ব্লকে ব্লকে ডাক দেওয়া হল মিছিলের। কেন্দ্রের বিরুদ্ধে সরব হয়ে এই বিক্ষোভ মিছিলের ডাক দেওয়া হয়।

দেখুন অন্য খবর